Oorsaak van Bob Saget se dood bekendBob Saget in 2019. (Foto: Chris Delmas/AFP) Die Amerikaanse komediant en akteur Bob Saget, wat verlede maand skielik by ŉ hotel in Florida gesterf het, het weens koptrauma gesterf, het sy familie Woensdag in ŉ verklaring gesê. Saget, geliefd vir sy rol in die treffer-reeks Full House in die 1980/90’s, is bewusteloos aangetref in die Ritz Carlton in Orlando. Hy was op ŉ toer en die omstandighede van die 65-jarige se afsterwe was vroeër onbekend. “Die owerhede het bepaal hy het koptrauma opgedoen,” het sy familie gesê. “Hulle het bepaal sy agterkop het per ongeluk iets getref, hy het niks daarvan gedink nie en gaan slaap.” Hulle het bevestig geen dwelmmiddels of alkohol was betrokke nie. Saget het rol van Danny Tanner in Full House vertolk – ŉ wewenaar met drie dogters, insluitend ŉ dogter wat afwisselend deur die tweeling Mary-Kate en Ashley Olsen gespeel is. Die Olsens het ná sy afsterwe ŉ huldeblyk gelewer en gesê hy is die “mees geliefde, saggeaarde, vrygewige mens”. Hy was ook suksesvol as komediant en was die stem op die CBS-reeks How I Met Your Mother. Hy was ook die aanbieder van America’s Funniest Home Videos in die vroeë jare van dié program.